Foto: FAH

MINISTAR Uprave Arsen Bauk došao je do svog tableta iPad koji je nestao u petak popodne prilikom ukrcaja u splitskoj trajektnoj luci.

Vidjevši vijest kako je ministar ostao bez iPada, tablet je u policiju donio 57-godišnji Splićanin koji ga je pokupio u trajektnoj luci. Ministar je obaviješten o pronalasku te je danas popodne preuzeo svoju uređaj. Sa spravom je sve u redu, vraćena je neoštećena.

Tekst se nastavlja ispod oglasa

Hoće li nalaznik odgovarati za utaju?

Policija će o svemu poslati izvještaj Državnom odvjetništvu. Zasad se ne zna što će biti sa sretnim nalaznikom. Izvještaj su poslali u svezi sa kaznenim djelom utaje, jer se ne bi radilo o krađi budući da je tablet nakratko ostavljen bez nadzora, kažu u policiji. Državno odvjetništvo zaprimit će i kaznenu prijavu koju je u petak podnio ministar pa će onda odlučiti što dalje.